Folketing
2010-12-15

Så synes jeg også, det er flot, at man i replikken kommer med sådan lidt tryllekunstneri om S' og SF's forslag, når man så efterfølgende stilfærdigt må erkende, ja, den her regering hæver faktisk skatterne med 20 mia. kr. Dertil kommer så, at i den økonomiske redegørelse – og nu ser vi bort fra de ufinansierede skattelettelser, som regeringen og statsministeren senest ved afslutningsdebatten erkendte var givet – er planen igen skredet. Så er spørgsmålet: Hvorfor bruger finansministeren ikke sin taletid til at sige til Folketinget, hvordan man vil løse den udfordring, man har fået, ved at de planer, man har lavet, en gang til har vist sig at være utilstrækkelige?